రాజగోపాల కృష్ణ యాచేంద్ర

మహారాజా సర్ రాజగోపాల కృష్ణ యాచేంద్ర జి.సి.ఐ.ఇ  సి.ఎస్.ఐ (1857-1916) వెంకటగిరి రాజవంశీకుడు, రాజకీయవేత్త. ఈయన 1878 నుండి 1916 వరకు నెల్లూరు జిల్లాలోని వెంకటగిరి సంస్థానానికి  28వ మహారాజు. ఈయన పద్మనాయక వెలమ వంశమైన వెలుగోటి రాజవంశానికి చెందినవాడు. ఈయన 1888లో మద్రాసు శాసనమండలి సభ్యుడిగా ఎన్నికయ్యాడు. వెంకటగిరి మహారాజుగానూ, శాసనమండలి సభ్యుడిగా ఉన్న కాలంలో ఈయన విద్యారంగాన్ని సంస్కరించి, ప్రోత్సహించాడు. 

రాజగోపాల కృష్ణ యాచేంద్ర మద్రాస్ లెజిస్లేటివ్ కౌన్సిల్ యొక్క నాన్-అఫీషియల్ సభ్యుడు . అతను 1887 నుండి కౌన్సిల్లో పనిచేశాడు. ఈయన సోదరుడి మనవడైన రామకృష్ణ రంగారావు మద్రాస్ ప్రెసిడెన్సీకి ముఖ్యమంత్రి అయ్యాడు.  కోలంక మహారాణి దత్తత తీసుకున్న ఈయన మనవడు, ఆ తరువాత కాలంలో కొలంక మహారాజు అయ్యాడు. ఈయనే కోలంక కప్‌ను చేయించాడు.

గౌరవాలు 
రాజగోపాల యాచేంద్రను, బ్రిటీషు ప్రభుత్వం 1888 మేలో నైట్ కమాండర్ ఆఫ్ ది ఆర్డర్ ఆఫ్ ది ఇండియన్ ఎంపైర్ (కెసిఐఇ) గా నియమించింది. ఆ తరువాత 1915లో వెలువడిన న్యూ ఇయర్ ఆనర్స్ జాబితాలో నైట్ గ్రాండ్ కమాండర్ (జిసిఐఇ) గా పదోన్నతి పొందారు.   ఈయనకు 1900 లో కైజర్-ఇ-హింద్ పతకం లభించింది. ఢిల్లీ దర్బార్ పతకాన్ని కూడా అందుకున్నాడు.

గమనికలు

ప్రస్తావనలు 
 వెంకటగిరి జమీందారీ 

1916 మరణాలు
1857 జననాలు
సంస్థానాధీశులు
మద్రాసు ప్రెసిడెన్సీలో శాసన సభ్యులు